Sagunt commemorarà el XX aniversari de la mort de Joaquín Rodrigo amb un concert de piano
21 de març 2019

![](/media/ijkhs5kh/49duo_cuerpo.jpg)  

  

La delegació de Cultura de l'Ajuntament de Sagunt ha organitzat un concert de piano que commemorarà el XX aniversari de la mort de Joaquín Rodrigo. Dissabte que ve 23 de març, a les 19.30 hores, el Teatre de Begonya acollirà l'homenatge que Regards Piano Duo oferirà al compositor valencià tocant el piano de Begonya.

  

Tal com explica el regidor de Cultura, José Manuel Tarazona, qui anima a tota la ciutadania a assistir, “**ja fa 20 anys que va faltar el mestre Joaquín Rodrigo, un compositor universal nascut a Sagunt. I és per això que enguany comencem l'homenatge a la seua persona i a la seua obra. Per a això, farem servir l'històric piano de Begonya dissabte que ve en un concert de molta qualitat**”.

  

Es tracta d'un concert de piano a quatre mans dedicat al piano valencià, amb un programa basat en temes de compositors valencians i especialment dedicat a l'obra de Joaquín Rodrigo. A més, d'una forma especial destacant i fent valdre la recuperació del patrimoni musical amb el piano de Begonya.

  

La parella encarregada de l'homenatge serà Regards Piano Duo, formada per Irene Renart i Pablo García-Berlanga que, des del seu debut en el Festival de Gant, s'han distingit pels seus projectes frescos i temàtics on el públic viu experiències estètiques diferents de les dels concerts clàssics. La versatilitat del duo queda patent en els seus recitals, on combinen la formació de quatre mans i dos pianos. El seu repertori abasta des del postromanticisme fins la música contemporània, mostrant un profund compromís amb l'obra de compositors actuals com Philip Glass, Teresa Catalán o Isabel Latorre. Regards realitza, també, projectes pedagògics en diversos centres educatius en els quals expliquen al llarg del concert les obres del programa i la seua experiència com a duo, creant un ambient de proximitat amb el públic.

  

El programa per a este concert commemoratiu serà el següent:

  

_**Rodrigo al piano**_

  

Part I

**Sonatina para dos muñecas**

Empieza el día

Alegres peripecias

Recogimiento

Vuelta del cole

  

**Cuatro piezas para piano**

Caleseras (Homenaje a Chueca)

Fandango del ventorrillo

Plegaria de la Infanta de Castilla

Danza valenciana

  

**Sonada de adiós**

  

**Juglares**

  

Part II

**Atardecer**

Tres evocaciones (Homenaje a Turina)

Tarde en el parque

Noche en el Guadalquivir

Mañana en Triana

  

**Dos piezas para piano**

Air de ballet sur le nom d’une jeune fille

Zarabanda lejana

  

**Gran Marcha de los Subsecretarios**

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-commemorara-el-xx-aniversari-de-la-mort-de-joaquin-rodrigo-amb-un-concert-de-piano/ "Facebook")
*   [](http://twitter.com/share?url=https://aytosagunto.es/va/actualitat/sagunt-commemorara-el-xx-aniversari-de-la-mort-de-joaquin-rodrigo-amb-un-concert-de-piano/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-commemorara-el-xx-aniversari-de-la-mort-de-joaquin-rodrigo-amb-un-concert-de-piano/ "Linked In")
*   [](mailto:?body=https://aytosagunto.es/va/actualitat/sagunt-commemorara-el-xx-aniversari-de-la-mort-de-joaquin-rodrigo-amb-un-concert-de-piano/)